CELEX: 31989D0077
Language: el
Date: 1988-12-29 00:00:00
Title: 89/77/ΕΟΚ: Απόφαση της Επιτροπής της 29ης Δεκεμβρίου 1988 για παροχή άδειας στην Ομοσπονδιακή Δημοκρατία της Γερμανίας να περιορίσει την εμπορία σπόρων για σπορά ορισμένων ποικιλιών καλλιεργούμενων φυτικών ειδών (Το κείμενο στη γερμανική γλώσσα είναι το μόνο αυθεντικό)

Avis juridique important

|

31989D0077

89/77/ΕΟΚ: Απόφαση της Επιτροπής της 29ης Δεκεμβρίου 1988 για παροχή άδειας στην Ομοσπονδιακή Δημοκρατία της Γερμανίας να περιορίσει την εμπορία σπόρων για σπορά ορισμένων ποικιλιών καλλιεργούμενων φυτικών ειδών (Το κείμενο στη γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 030 της 01/02/1989 σ. 0072 - 0074

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Δεκεμβρίου 1988  για παροχή άδειας στην Ομοσπονδιακή Δημοκρατία της Γερμανίας να περιορίσει την εμπορία σπόρων για σπορά ορισμένων ποικιλιών καλλιεργούμενων φυτικών ειδών  (Το κείμενο στη γερμανική γλώσσα είναι το μόνο αυθεντικό)  (89/77/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποκιλιών καλλιεργούμενων φυτικών ειδών (1), όπως τροποποιήθηκε τελευταία από την οδηγία 88/380/ΕΟΚ (2), και ιδίως το άρθρο 15 παράγραφοι 2, 3 και 7,  την αίτηση που υπέβαλε η Ομοσπονδιακή Δημοκρατία της Γερμανίας,  Εκτιμώντας:  ότι, σύμφωνα με τις διατάξεις του άρθρου 15 παράγραφος 1 της οδηγίας 70/457/ΕΟΚ, οι σπόροι προς σπορά ή τα φυτά που ανήκουν στις ποικιλίες των καλλιεργούμενων φυτικών ειδών που έχουν γίνει επίσημα δεκτά κατά τη διάρκεια του έτους 1986, τουλάχιστον σε ένα από τα κράτη μέλη, και που επιπλέον ανταποκρίνονται στις προϋποθέσεις που προβλέπονται στην ίδια οδηγία, δεν υπόκεινται πλέον από τις 31 Δεκεμβρίου 1988 σε κανένα εμπορικό περιορισμό εντός της Κοινότητας ως προς την ποικιλία·  ότι αυτό εφαρμόζεται επίσης σε σπόρους προς σπορά ορισμένων καλλιεργούμενων φυτικών ειδών που ανήκουν σε ποικιλίες που έχουν γίνει επίσημα δεκτές στην Πορτογαλία πριν από την 1η Ιανουαρίου 1987, σύμφωνα με την απόφαση 89/78/ΕΟΚ της Επιτροπής της 29ης Δεκεμβρίου 1988 περί απελευθέρωσης των συναλλαγών μεταξύ της Πορτογαλίας και άλλων κρατών μελών (3) σε ό,τι αφορά σπόρους προς σπορά ορισμένων καλλιεργούμενων φυτικών ειδών·  ότι, εν πάσει περιπτώσει, το άρθρο 15 παράγραφος 2 της οδηγίας 70/457/ΕΟΚ, στις περιπτώσεις που αναφέρονται στο άρθρο 15 παράγραφος 3, προβλέπει ότι σε ένα κράτος μέλος μπορεί να δοθεί, κατόπιν αιτήσεώς του, η άδεια να απαγορεύει την εμπορία των σπόρων προς σπορά και πολλαπλασιαστικού υλικού ορισμένων ποικιλιών·  ότι η Ομοσπονδιακή Δημοκρατία της Γερμανίας έχει υποβάλει παρόμοια αίτηση αδείας για ορισμένες ποικιλίες διαφορετικών ειδών μεταξύ των οποίων ορισμένες από τις εν λόγω ποικιλίες έχουν γίνει επίσημα δεκτές στην Πορτογαλία·  ότι οι ποικιλίες Ellire (Ray-Grass Ιταλίας) και Aurora ( Ray-Grass Αγγλίας) έχουν υποβληθεί στην Ομοσπονδιακή Δημοκρατία της Γερμανίας σε επίσημους ελέγχους καλλιέργειας·  ότι για την ποικιλία Ellire μπορεί να διαπιστωθεί, με βάση τα στοιχεία που έχουν σχέση με τα αποτελέσματα των ελέγχων, ότι στην Ομοσπονδιακή Δημοκρατία της Γερμανίας, ως προς τους εθνικούς κανόνες που διέπουν την αποδοχή των ποικιλιών στην Ομοσπονδιακή Δημοκρατία της Γερμανίας και που εφαρμόζονται στο πλαίσιο των εν ισχύι κοινοτικών διατάξεων, η ποικιλία αυτή δεν διαχωρίζεται από μια άλλη ποικιλία που είναι αποδεκτή στις εν λόγω διατάξεις (άρθρο 15 παράγραφος 3 στοιχείο α) πρώτη περίπτωση της οδηγίας 70/457/ΕΟΚ)·  ότι η εξέταση αυτής της περίπτωσης άφησε ορισμένες αμφιβολίες για την ποιότητα εκτίμησης της διαφοράς στο κράτος μέλος εγγραφής σύμφωνα με το άρθρο 12α παράγραφος 1 της οδηγίας 70/457/ΕΟΚ· ότι οι αμφιβολίες αυτές πρέπει να εκλείψουν·  ότι, σε ό,τι αφορά την ποικιλία Aurora, η αίτηση εξετάζεται αυτή τη στιγμή διεξοδικώς από την Επιτροπή·  ότι είναι αδύνατο να υπάρξουν διασαφήσεις και να ολοκληρωθεί ο έλεγχος πριν από τη λήξη της προθεσμίας που αναφέρεται στο άρθρο 15 παράγραφος 1 της οδηγίας 70/457/ΕΟΚ·  ότι φαίνεται, ωστόσο, να ενδείκνυται η παράταση, σε ό,τι αφορά την Ομοσπονδιακή Δημοκρατία της Γερμανίας, της εν λόγω προθεσμίας για κατάλληλη περίοδο, για να επιτραπεί η πλήρης διασάφηση και έλεγχος για τις δύο αυτές ποικιλίες (άρθρο 15 παράγραφος 7 της οδηγίας 70/457/ΕΟΚ)·  ότι η εν λόγω ποικιλία βρώμης είναι χειμερινού τύπου· ότι οι εν λόγω ποικιλίες αραβοσίτου έχουν δείκτη FAO (Οργάνωση Τροφίμων και Γεωργίας) των κατηγοριών ωριμότητας ανώτερο από 350 · ότι είναι γνωστό ότι οι χειμερινές ποικιλίες βρώμης και οι ποικιλίες αραβοσίτου με δείκτη FAO των κατηγοριών ωριμότητας ανώτερο από 350 δεν είναι σήμερα κατάλληλες για καλλιέργεια στην Ομοσπονδιακή Δημοκρατία της Γερμανίας (άρθρο 15 παράγραφος 3 στοιχείο γ) δεύτερη περίπτωση της οδηγίας 70/457/ΕΟΚ)·  ότι είναι σκόπιμο, ως εκ τούτου, να ικανοποιηθεί απόλυτα το αίτημα της Ομοσπονδιακής Δημοκρατίας της Γερμανίας όσον αφορά το σύνολο των ποικιλιών αυτών·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Δίδεται η άδεια στην Ομοσπονδιακή Δημοκρατία της Γερμανίας να απαγορεύει σε όλο το έδαφός της την εμπορία των σπόρων των ακόλουθων ποικιλιών που δημοσιεύονται στον κοινό κατάλογο ποικιλιών των καλλιεργούμενων φυτικών ειδών του 1989:  Σιτηρά  1. Avena sativa L.  Kynon  2. Zea mays L.  Adour 590  Adour 650  AE 664  Agus  Agus LG 26-61  Airone  Alba  Alceo  Alezan 4006  Alispot  Ambo  Ambra  Appio  Ascot  Attila  Bionica  CA-867  CA-949  Capital  Cargisun  Carla  Chicago  Claudio  Country  Cres  Dayton  Dekalb XL 351  Derek  Diana  DK 250  DK 524  DK 528  Dorothy  Egeo (Wx)  Ennio  Estrela  Ettore  Explorer G-4621  Freedom  Frida (Wx)  Fucedro G-4630  Funk's G 4449  G 4673  G 4733  G 4740 A  Granja  Help  Indianapolis  Jaguar  Kathy  Lambro  Las Vegas  LG 60  LG 61  LG 2771  Liberty  Lico  Loges  Manlio  Menfi  Michelangelo  Mikado  Model  Monteverde  Morfeo (Wx)  NC 6190  Neva  New Orleans  Nisida  Nobel  Noce  Nova 2000  PGI-949  Primo  Prisma G-4730  PX 610  Quetzal  Remo  Rocker G-4686  Ronodur  Ronolac  RX 9581  Sagittario  SNH-731  SNH-741  Sparta  Spazio  Steve  Tartaro  Tchalco  Tebe  Tender  Tirso  Tohum  Tony  Urano  Valbom  Valeria  Valeria PR-3540  Velox G-4579  Verax G-4754  Volga PR-3475  Άρθρο 2  Η άδεια η οποία προβλέπεται στο άρθρο 1 ανακαλείται μόλις διαπιστωθεί ότι δεν πληρούνται πλέον οι προϋποθέσεις υπό τις οποίες χορηγήθηκε.  Άρθρο 3  Η Ομοσπονδιακή Δημοκρατία της Γερμανίας ανακοινώνει στην Επιτροπή και στα άλλα κράτη μέλη την ημερομηνία και τις διατυπώσεις σύμφωνα με τις οποίες κάνει χρήση της άδειας που προβλέπεται στο άρθρο 1. Άρθρο 4  Η προθεσμία που αναφέρεται στο άρθρο 15 παράγραφος 1 της οδηγίας 70/457/ΕΟΚ παρατείνεται για την Ομοσπονδιακή Δημοκρατία της Γερμανίας από τις 31 Δεκεμβρίου 1988 μέχρι τις 31 Μαρτίου 1989 όσον αφορά τις εξής ποικιλίες:  Κτηνοτροφικά φυτά:  Lolium multiflorum Lam.  Ellire  Lolium perenne L.  Aurora  Άρθρο 5  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 29 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 225 της 12. 10. 1970, σ. 1.  (2) ΕΕ αριθ. L 187 της 16. 7. 1988, σ. 31.  (3) Βλέπε σελίδα 75 της παρούσας Επίσημης Εφημερίδας.